67.		Odstúpenie autora od licenčnej
			vydavateľskej zmluvy
			(§ 73 ods. 1 AZ)
ALEX, s.r.o., Popradská ul. č. 4, 841 01 Bratislava
Slovlex, s.r.o. 
Palárikova ul. č. 27,
841 05 Bratislava
Bratislava, 1. 6. 2023
Vec:	Odstúpenie od licenčnej vydavateľskej zmluvy
Dňa 31. 8. 2022 sme s Vami uzatvorili licenčnú vydavateľskú zmluvu, na základe ktorej vám bolo poskytnuté právo vydať publikáciu „Praktická príručka BOZP“ od autora Ing. Petroa Mikolenka v knižnej forme. V citovanej licenčnej zmluve ste sa zaviazali, že uvedené dielo budete šíriť len na území Slovenskej republiky.
Nakoľko nám od českého vydavateľstva ORION bola zaslaná ponuka na kúpu odbornej literatúry, predmetom ktorej bola aj spomínaná publikácia, sme nútení konštatovať, že ste zásadným spôsobom porušili dohodnuté zmluvné podmienky.
Na základe uvedených skutočností, v súlade s Čl. VI ods. 2 nami uzatvorenej licenčnej zmluvy, odstupujeme od nej počnúc dňom 1. 7. 2023.
Zároveň žiadame o vyúčtovanie posledného obdobia, v ktorom ste vyššie spomínanú publikáciu predávali, do dvoch týždňov od termínu vyúčtovania uhradili dohodnutú odmenu a stiahnutie všetkých publikácií, ktoré ste k predaju maloobchodným či veľkoobchodným prevádzkam poskytli.
V prípade, že nami uvedené podmienky nesplníte, sme nútení domáhať sa svojich práv voči vašej organizácii súdnou cestou.
	Ing. Branislav Pokojný
	konateľ spoločnosti
Poznámka
Autor sa môže s nadobúdateľom v licenčnej zmluve dohodnúť, že udeľuje licenciu v neobmedzenom rozsahu alebo v územne alebo vecne obmedzenom rozsahu.
Ak licenčná zmluva neurčuje rozsah licencie, platí, že licencia je udelená v rozsahu nevyhnutnom na dosiahnutie účelu zmluvy.
Ak nadobúdateľ nevyužíva výhradnú licenciu dohodnutým spôsobom alebo v dohodnutom rozsahu, hoci je na to povinný, má autor právo odstúpiť od licenčnej zmluvy v tej časti, ktorej sa porušenie povinnosti využiť výhradnú licenciu týka; právo na odstúpenie autorovi nevznikne, ak je nevyužívanie výhradnej licencie spôsobené okolnosťami na strane autora.

§ 73 zákona č. 185/2015 Z. z. Autorský zákon
Odstúpenie od licenčnej zmluvy z dôvodu
nevyužívania výhradnej licencie
(1)	Ak nadobúdateľ nevyužíva výhradnú licenciu dohodnutým spôsobom alebo v dohodnutom rozsahu, má autor právo odstúpiť od licenčnej zmluvy; právo na odstúpenie autorovi nevznikne, ak je nevyužívanie výhradnej licencie spôsobené okolnosťami na strane autora, ktorých nápravu možno od autora spravodlivo požadovať.
(2)	Právo na odstúpenie podľa odseku 1 vznikne autorovi najskôr uplynutím troch rokov od udelenia výhradnej licencie. Ak je využitie výhradnej licencie závislé od dodania diela, ktoré bolo nadobúdateľovi dodané až po uzavretí licenčnej zmluvy, nevznikne toto právo skôr ako uplynutím troch rokov od tohto dodania; najneskôr však uplynutím piatich rokov od tohto dodania, ak to vyplýva z povahy diela.
(3)	Právo na odstúpenie podľa odseku 1 môže autor uplatniť až po tom, čo písomne vyzve nadobúdateľa, aby v primeranej lehote od doručenia výzvy výhradnú licenciu využil, a nadobúdateľ ju napriek tejto výzve nevyužije. Na výkon tohto práva v prípade diel, ku ktorým patria práva viacerým nositeľom práv, sa primerane použije § 15 ods. 2 a 3.
(4)	Práva na odstúpenie podľa odseku 1 sa autor nemôže vopred vzdať. Ak sú však dané dôvody odstúpenia podľa odseku 1, zmluvné strany sa môžu dohodnúť na zmene výhradnej licenčnej zmluvy na nevýhradnú licenčnú zmluvu v časti, ktorej sa tieto dôvody týkajú.
(5)	Odstúpenie podľa odseku 1 musí mať písomnú formu. Nárok na odmenu autora ku dňu odstúpenia podľa odseku 1 ostáva zachovaný v rozsahu, v ktorom je dotknutý týmto odstúpením, autor však nie je oprávnený, pokiaľ nie je dohodnuté inak, požadovať náhradu škody spôsobenej porušením povinnosti, ktorej sa odstúpenie podľa odseku 1 týka.
(6)	Ustanovenia odsekov 1 až 5 sa nevzťahujú na autora počítačového programu.
Osobitné ustanovenia o počítačovom programe
§ 87 zákona č. 185/2015 Z. z. Autorský zákon
citácia na str. 233
(1)	Počítačový program, ktorým je súbor príkazov a inštrukcií vyjadrených v akejkoľvek forme použitých priamo alebo nepriamo v počítači alebo v podobnom technickom zariadení, je chránený podľa tohto zákona, ak je výsledkom tvorivej duševnej činnosti autora. Príkazy a inštrukcie môžu byť ...